На основу члана 46. Закона о локалној самоуправи („Службени гласник РС“, број 129/2007 и 83/2014), члана 57. Статута општине Гаџин Хан ( „Службени лист града Ниша Ниша“ бр.63/2008, 31/2011, 46/2012 и 36/2013) и члана 3. Одлуке о општинском већу општине Гаџин Хан ( „ Службени лист града Ниша“, бр.83/2008), одлучујући по жалби Видена Стојановића, Ранђела Јованчића, Зорана Стојановића, В. Гроздановић, Цане Величковић против решења Општинске управе општине Гаџин Хан-Службе за привреду и инспекцијске послове-комуналне инспекције-инспектора за заштиту животне средине у својству комуналног инспектора број:355-241/13-IV/02 од 22.07.2013. године,

 Општинско веће општине Гаџин Хан на 80. (осамдесетој) седници одржаној 26. новембра 2014. године, доноси

**Р Е Ш Е Њ Е**

 **УСВАЈА СЕ** жалба Видена Стојановића, Ранђела Јованчића, Зорана Стојановића, В.Гроздановић, Цане Величковић и **ПОНИШТАВА СЕ** решења Општинске управе општине Гаџин Хан-Службе за привреду и инспекцијске послове-комуналне инспекције-инспектора за заштиту животне средине у својству комуналног инспектора број:355-241/13-IV/02 од 22.07.2013. године и предмет враћа првостeпенпом органу на поновни поступак.

**О б р а з л о ж е њ е**

Решењем Општинске управе општине Гаџин Хан - Службе за привреду и инспекцијске послове-комуналне инспекције-инспектора за заштиту животне средине у својству комуналног инспектора број:355-241/13-IV/02 од 22.07.2013. године, донетим по захтеву групе грађана од 24.06.2013. године, која се је представила у име МЗ Горњи Барбеш, налаже се Цветковић Драгију из Горњег Барбеша да:

1. Место које користи за дневни одмор својих оваца (ограђени простор испод старе врбе на месту званом „Стоиљков Вир“) уредно одржава и чисти.
2. Обезбеди сагласност од МЗ Горњи Барбеш за коришћење овог простора у време дневног одмора за своје стадо оваца,

са роком извршења: под 1- стално, под 2-30 дана по добијању овог решења.

 Против првостепеног решења подносиоци захтева Видена Стојановића, Ранђела Јованчића, Зорана Стојановића, Гроздановића, Цане Величковић поднели су жалбу којом су затражили од Општинског већа општине Гаџин Хан да преиначи одлуку комуналног инспектора и донесе решење о уклањању овчарника Цветковић Драгија са места „Стоилков вир“.

 Побијајући првостепену одлуку у жалби су навели да је Цветковић Драги из Горњег Барбеша, самовласно без ичије сагласности и дозволе изградио овчарник, на месту званом „Стоилков вир“, да је комунална инспекција и поред изласка на лице места погрешно утврдила чињенично стање и да је погрешно одредила мере заштите, јер подносиоци захтева нису тражили чишћење и одржавање овчарника од стране власника оваца, него су тражили његово уклањање, указавши да за дневни одмор његових оваца кориости свој плац и објекте у њему које је саградио за чување стоке, да он намерно неће да користи свој плац и да удише смрад од 50 и више оваца него их оставља ипред капије подносилаца захтева како би истима угрожавао животну средину.

 Даље су навели у вези са тачком 2. става 1. изреке решења да се Цветковић Драги упућује у не4надлежну институцију (месну заједницу Горњи Барбеш а овчарник се налази на земљишту чији је носилац права општина Гаџин Хан и предметна парцела је уписана као јавна својина, а да комунални инспектор пре доношења одлуке није утврдио ову чињницу.

 Указали су даље да због коришћења овог места за одмор оваца, надлежна електродистрибуција не може да одржава своје водове, те да је овај простор постао ругло у селу.

 Жалба је основана.

 Правилно се жалбом указује да у првостпеном поступку није потпуно и правилно утврђено чињенично стање, те је и одлука неправилна и изрека одлуке је противуречна , а такође, изрека одлуке противуречи разлозима одлуке датим у образложењу.

.

 Наиме, првостепени орган наводи у образложењу да власник оваца нема писмени уговор за коришћење овог простора, те из тог разлога налаже обезбеђивање сагласности МЗ Горњи Барбеш за коришћење истог без доказа у списима предмета о утврђеној легитимацији МЗ Горњи Барбеш за давање такве сагласности.

 Увидом у лист непокретности бр.1364 К.О. Горњи Барбеш, који је подносилац жалбе доставио другостeпеном органу дана 02.07.2014. године, за кп.бр.2107 укупне површине од 486м2 утврђује се да је по култури пашњак и по врсти пољопривредно земљиште у државној својини Републике Србије, чији је корисник општина Гаџин Хан. /

 Законом о јавној својини ( “Службени гласник РС”, бр.72/2011, 88/2013 и 105/2014) прописано је:

 члан 10.:” *Добра од општег интереса у јавној својини, у смислу овог закона, су ствари које су законом одређене као добра од општег интереса( пољопривредно земљиште, шуме и шумско земљиште, водно земљиште, водни објекти, заштићена приордна добра, културна добра и др.), због чега уживају посебну заштиту”,*

 члан 18. став 5.: *“ Месне заједнице и други облици месне самоуправе имају право коришћења на стварима у јавној својини јединице локалне самоуправе, у складу са законом и прописом, односно другим актом локалне самоуправе”,*

 члан 22. став 1.: *Носиоци права коришћења из члана 18. овог закона имају право да ствар држе и да је користе у складу са природом и наменом ствари, да је дају у закуп и њоме управљају у складу са овим и другим законом”,*

члан 26. став 1.: “*Располагањем стварима у јавној својини, у смислу овог закона, сматра се:2) давање ствари у закуп”,*

члан 27. став 6: “ *О давању у закуп непокретнпости из става 4. овог члана, укључујући и отказ уговора, одлучује надлежни орган носиоца права коришћења на непокретности, сагласно члану 22. овог закона”.*

Члан 28. став 2.: *“Орган надлежан за одлучивање и предлагање аката о прибављању, коришћењу, управљању и располагању стварима које користе органи аутономне покрајине и јединице локалне самоуправе утврђују се прописом аутономне покрајине, односно јединице локалне самоуправе”.*

 Законом о пољопривредном земљишту ( “Службени гласник РС” бр.62/2006, 65/2008-др. закон и 41/2009) прописано је:

 члан 28. став 3. тачка 1) “*Забрањена је испаша стоке на обрадивом пољопривредном земљишту, осимна сопственом”.*

 члан 62. став 1.:”*Пољопривредно земљиште у државној својини и земљиште из члана 3. овог закона може се дати у закуп, ако је годишњим програмом заштите, уређења и коришћења пољопривредног земљишта из члана 60. овог закона предвиђено за давање у закуп физичком, односно правном лицу за период који не може бити краћи од једне године нити дужи од 20 година, а за рибљаке и винограде 40 година”* став 2. :*” Пољопривредно земљиште у државној својини које је дато у закуп не може се дати у подзакуп”,*

члан 64. став 1.:*”Пољопривредно земљиште у државној својини може се дати у закуп јавним оглашавањем”,*

став 2.:*” Пољопривредно земљиште може се дати у закуп јавним надметањем у два круга, осим код права пречег закупа”,*

став 3.:*”Одлуку о расписивању јавног огласа и одлуку о даваеу у закуп земљишта из става 1. овог члана доноси надлежни орган јединице локалне самоуправе на чијој територији се налази пољопривредно земљиште у државној својини, уз сагласност Министарства”,*

став 4.:”*Одлуку о давању у закуп пољопривредног земљишта у државној својини надлежни орган јединице локалне самоуправе дужан је да донесе најкасније до 1. јуна текуће године”,*

став 8.:”*Стручне послове за прикупљање потребне документације ради давања у закуп земљишта из става 1. овог члана обавља општинска, однсоно градска управа”.*

Статутом општине Гаџин Хан ( „Службени лист града Ниша Ниша“ бр.63/2008, 31/2011, 46/2012 и 36/2013) прописано је:

члан 12.а.: „*Средства у државној својини из предње одредбе јесу и средства на којима је уписана као корисник општина Гаџин Хан и њени органи и организације, као и средства која могу представљати основ за упис у јавну књигу као корисника средстава“,*

члан 12.ж. :*“ О прибављању и располагању непокретностима у својини општине Гаџин Хан за потребе њених органа и организација, о преносу права јавне својине на непокретностима у својини општине Гаџин Хан на другог носиоца јавне својине (пренос укључује размену, давање на коришћење са накнадом или без накнаде или у закуп другом носиоцу јавне својине), као и о прибављању и отуђењу превозних средстава и опреме веће вредности за потребе општине Гаџин Хан одлучује Општинско веће општине Гаџин Хан“,*

члан 12.з.: *„Председник општине Гаџин Хан је лице надлежно за закључивање уговора о прибављању и располагању стварима у својини општине Гаџин Хан“.*

Сходно наведеним законским одредбама имајући у виду да се ради о непокретности у својини Републике Србије на којој општина Гаџин Xан има право коришћења то је првостпени орган погрешно применио материјално право када је наложио прибављање сагласности МЗ Горњи Барбеш , јер месна заједница може користити само непокретностима на којима је уписана каоа корисник средстава у државној својини.

Такође, није примењено материјално право Закона о пољопривредном земљишту као специјалног закона у односу на општи Закон о јавној својини.

Стога је потребно да првостепени орган у поновном поступку утврди по службеној дужности да ли је предметна парцела годишњим програмом заштите, уређења и коришћења пољопривредног земљишта из члана 60. овог закона предвиђено за давање у закуп физичком лицу, уколико јесте да ли постоји сагласност Министарства пољопривреде, те уколико су испуњени предњи услови да ли је именованом власнику оваца у поступку издавања у закуп сходно одредбама Закона о пољопривредном земљишту иста дата у закуп од стране надлежног органа Општине Гаџин Хан.

Уколико предњи услови у складу са наведеним одредбама закона нису испуњени имајући у виду забрану напред наведену Законом о пољопривредном земљишту првстепени орган ће у року од 30 дана од дана пријема предмета донети решење којим ће изрећи забрану коришћења предметне парцеле, односно пољопривредног земљишта за смештај оваца, до закључења уговора о закупу пољопривредног земљишта са надлежним органом Општине Гаџин Хан.

У складу са наведеним одредбама закона као и на основу члана 232 став. 2. Закона о општем управном поступку донета је одлука као у изреци.

Против овог решења може се покренути управни спор у року од 30 дана од дана пријема решења.

број:06-355-773/14-III

У Гаџином Хану дана 26. новембра 2014. године

ОПШТИНСКО ВЕЋЕ ОПШТИНЕ ГАЏИН ХАН

 ПРЕДСЕДНИК

Саша Ђорђевић